Katedral ni Santa Maria, Kuala Lumpur

Ang Katedral ng Santa Mariang Birhen o Katedral ni Santa Maria ay ang katedral ng Diyosesis ng Kanlurang Malaysia ng Anglikanong Simbahan ng Lalawigan ng Timog-silangang Asya, matatagpuan sa Kuala Lumpur, Malaysia. Ito ay ang Luklukang Episkopal ng Anglikanong Obispo ng Kanlurang Malaysia at ang inang simbahan ng diyosesis.

Kasaysayan 
Ang orihinal na simbahan ay inilaan sa Birheng Maria ni Right Reverend George Frederick Hose, ang Obispo ng Singapore, Labuan, at Sarawak, noong Pebrero 13, 1887. Ang estrukturang ito ay itinayo ng troso sa Daang Bluff, sa tuktok ng isang burol na kilala ngayon bilang Bukit Aman, kung saan matatagpuan ang punong tanggapan ng Maharlikang Kapulisan ng Malaysia. Nagsilbi itong sentro para sa pagsamba at buhay espiritwal para sa maliit na pangkat ng mga Anglikano sa buong Kuala Lumpur sa panahong iyon. Kabilang sa mga kilalang parokyano ng simbahan sa panahong iyon ay ang mga Britanikong residente ng Selangor, WH Treacher at FA Swettenham (na naging Residente-Heneral ng Mga Federadong Estadong Malay at Gobernador ng Straits Settlements).

Relokasyon 
Noong 1893, napagpasyahang magtayo ng isang bagong gusali upang mapaloob ang lumalaking kongregasyon, at isang bagong lugar ang natagpuan sa tabi ng Padang o Liwasang Parada (kilala ngayon bilang Dataran Merdeka o Plaza Kalayaan) ng Selangor Club. Ang halagang nalikom ng kongregasyon para sa pagbuo ng bagong simbahan ay dinagdagan ng isang regalong limang libong Straits dolyar mula sa gobyerno ng Selangor sa mungkahi ng Gobernador ng Straits Settlements, Sir Cecil Clementi Smith. Kasama sa mga kilalang lokal na nag-ambag sa pondo ng gusali ay sina Yap Kwan Seng at K. Thamboosamy Pillay, kahit na hindi sila mismong Kristiyano.

Ang batong pundasyon ay inilatag noong Pebrero 3, 1894 ng Britanikong Residente ng Selangor, si Sir WH Treacher, sa isang seremonya na pinangasiwaan ni Obispo GF Hose. Noong Pebrero 9, 1895, ang 'unang ladrilyong simbahang itinayo sa katutubong mga Estado of Tangway Malay' ay ikinonsgrado ng parehong obispo.

Nang ang Diyosesis ng Kanlurang Malaysia ay itinatag sa 1970, Ang Simbahan ni Santa Maria ay ginawang luklukan ng Obispo ng Kanlurang Malaysia.

Mga sanggunian

Mga panlabas na link 

 St. Mary's Cathedral, Kuala Lumpur
 SMACC 
 Diyosesis ng Kanlurang Malaysia